### Resumé

Efter afholdelse af kommunalvalget blev der indgået konstitueringsaftale den 19. november 2025 mellem Venstre, Socialdemokratiet. Konservative Folkeparti, Socialistisk Folkeparti, Dansk Folkeparti, Radikale Venstre, Danmarksdemokraterne, Liberal Alliance og Moderaterne. På baggrund af aftalen forelægges udkast til ændring af styrelsesvedtægten for [adresse].

Ændring af styrelsesvedtægten skal behandles to gange i Byrådet med mindst 6 dages mellemrum, jf. lov om kommunernes styrelse § 2, stk. 2, 2. pkt.

Sagen bliver derfor behandlet på byrådsmødet den 26. november og den 3. december 2025.

### Sagsfremstilling

Det nye byråd skal konstituere sig i overensstemmelse med den styrelsesvedtægt, der er gældende pr. 1. januar i den nye valgperiode, og som forinden er vedtaget af det fungerende byråd.

Da der i konstitueringsaftalen er indgået aftale om ændring af elementer i styrelsesvedtægten for Vejle Kommune, er der udarbejdet forslag til ændret styrelsesvedtægt.

Det indebærer følgende ændringer:

* Økonomiudvalget ændrer navn til Økonomi- og Erhvervsudvalget
* Antallet af medlemmer i Børne- og Familieudvalget ændres fra 9 til 7 medlemmer
* Det fastsættes, at repræsentanter i det regionale sundhedsråd er formanden for Seniorudvalget og formanden for Sundheds- og Forebyggelsesudvalget
* Aflønningen af næstformanden i Børne- og Ungeudvalget ændres fra 5 % til 10 % af borgmesterens vederlag.

**Øvrige ændringer i styrelsesvedtægten**

Det skal ligeledes fremgå af styrelsesvedtægten, hvem der skal være stedfortræder for den enkelte repræsentant i det regionale sundhedsråd. Det skal ligeledes være vedtaget inden det konstituerende møde.

Nick Mogensen kan alene være borgmesteren, en viceborgmester, en udvalgsformand eller en udvalgsnæstformand, men ikke et menigt medlem af byrådet.

### Historik

**Borgmesteren indstiller, den 26. november 2025, punkt 227:**

at der i styrelsesvedtægten fastsættes en stedfortræder for hver af de to repræsentanter i det regionale sundhedsråd

at den ændrede styrelsesvedtægt overgår til Byrådets 2. behandling

####

#### Beslutning fra Byrådet, den 26. november 2025, punkt 227:

Stedfortræder for formanden for Seniorudvalget, er næstformand for Seniorudvalget.

Stedfortræder for formanden for Sundheds- og Forebyggelsesudvalget, er næstformand for Sundheds- og Forebyggelsesudvalget.

Oversendes til Byrådets 2. behandling den 3. december 2025.

Fraværende: Christina Lund, I stedet mødte Einar Thygesen

Fraværende: Nikolaj Poulsen, I stedet mødte Nils Henriksen

Fraværende: Silje Schmidt

Fraværende: Ella Møller

### Administrativ tilføjelse

På baggrund af Byrådets beslutning den 26. november 2025 er udkast til styrelsesvedtægten tilrettet og vedlagt som bilag 2.

### Beslutning

Godkendt.

Fraværende: Christina Lund, I stedet mødte Einar Thygesen.

Fraværende: Nikolaj Poulsen, I stedet mødte Nils Henriksen.

Fraværende: Ella Møller.